OKRESNÁ PROKURATÚRA LIPTOVSKÝ MIKULÁŠ 
Tomášikova 5, 031 80 Liptovský Mikuláš 1	

Číslo: 1 Pv 543/14/5505	Liptovský Mikuláš 03.12.2015 
EEČ: 2-39-327-2015

U Z N E S E N I E

Trestná vec:	obv. XXXXX 
Trestný čin:	Prečin Pytliactvo podľa § 310 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátorka Okresnej prokuratúry Liptovský Mikuláš
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
väzba: nie 
ktorý je trestne stíhaný pre trestný čin:
- Prečin Pytliactvo podľa § 310 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry Liptovský Mikuláš zo dňa 13.11.2014 spisová značka 1 Pv 543/14/5505, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

ako člen Slovenského rybárskeho zväzu dňa 11. 11. 2014 v čase o 15.35 hod. na vodnom diele Liptovská Mara, z betónového móla, ktoré sa nachádza pod hotelom Bobrovník v katastrálnom území obce Bobrovník, v rybolovnom revíri č. 3-5340, lovil ryby na 3 udice, jednu teleskopickú udicu zn. Byron Leader čiernej farby o dĺžke 4,5 m s navijákom zn. Byron HT200 hnedej farby, druhú trojdielnu zn. Rainbow šedej farby o dĺžke 3,9 m s navijákom zn. BD-80 striebornej farby, ktoré boli uložené v kovových stojanoch, nahodené spôsobom lovu na položenú a silóny z týchto udíc smerovali do vodnej hladiny, pričom v rukách držal teleskopickú udicu zn. Sensei Heavy Telerod šedej farby o dĺžke 3,6 m s korkovou rúčkou s navijákom zn. Jaxon Mexar RD-500 šedej farby s čiernou cievkou, ktorá bola nahodená na lov rýb spôsobom na plávanú a silón z nej smeroval do vodnej hladiny, čím porušil § 16 písm. a/ zák. NR SR č. 139/2002 Z. z. o rybárstve a ustanovenie § 17 ods. 2 Vyhlášky Ministerstva životného prostredia SR č. 185/2006,    

Uznesením prokurátora Okresnej prokuratúry Liptovský Mikuláš zo dňa 13.11.2014, spisová značka 1 Pv 543/14/5505, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:
Dňa 13. 11. 2014 uznesením sp. zn. 1 Pv 543/14/5505 podľa  § 216 ods. 1 Trestného poriadku bolo podmienečne zastavené trestné stíhanie vedené proti XXXXX stíhanému pre prečin pytliactva podľa § 310 ods. 1 Trestného zákona pre skutok, že ako člen Slovenského rybárskeho zväzu dňa 11. 11. 2014 v čase o 15.35 hod. na vodnom diele Liptovská Mara, z betónového móla, ktoré sa nachádza pod hotelom Bobrovník v katastrálnom území obce Bobrovník, v rybolovnom revíri č. 3-5340, lovil ryby na 3 udice, jednu teleskopickú udicu zn. Byron Leader čiernej farby o dĺžke 4,5 m s navijákom zn. Byron HT200 hnedej farby, druhú trojdielnu zn. Rainbow šedej farby o dĺžke 3,9 m s navijákom zn. BD-80 striebornej farby, ktoré boli uložené v kovových stojanoch, nahodené spôsobom lovu na položenú a silóny z týchto udíc smerovali do vodnej hladiny, pričom v rukách držal teleskopickú udicu zn. Sensei Heavy Telerod šedej farby o dĺžke 3,6 m s korkovou rúčkou s navijákom zn. Jaxon Mexar RD-500 šedej farby s čiernou cievkou, ktorá bola nahodená na lov rýb spôsobom na plávanú a silón z nej smeroval do vodnej hladiny, čím porušil § 16 písm. a/ zák. NR SR č. 139/2002 Z. z. o rybárstve a ustanovenie § 17 ods. 2 Vyhlášky Ministerstva životného prostredia SR č. 185/2006. Zároveň mu  bola  podľa § 216 ods. 2 Trestného poriadku určená  skúšobná doba v trvaní 12 mesiacov.  
	Uznesenie nadobudlo právoplatnosť dňa 22. 11. 2014. Vzhľadom na  skutočnosť, že skúšobná doba dňa 22. 11. 2015 uplynula, vyžiadala som si na XXXXX správu z miesta trvalého bydliska, správu z Okresného úradu, Odboru všeobecnej vnútornej správy v Ružomberku a odpis z registra trestov. Z týchto správ som zistila, že obvinený v registri trestov nemá žiadny údaj o tom, že by bol počas skúšobnej doby podmienečného zastavenia trestného stíhania odsúdený, nebol prejednávaný ani v priestupkovom konaní.  
 	Z týchto dôvodov mám za to, že obvinený XXXXX sa počas skúšobnej doby podmienečného zastavenia trestného stíhania osvedčil, nakoľko viedol v tejto dobe riadny život. 	
	Z uvedených dôvodov som rozhodla tak, ako je to uvedené vo výrokovej časti tohto uznesenia, ktorého právoplatnosťou nastanú účinky zastavenia trestného stíhania.
  
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zdeňka Klaučová
prokurátorka